หุ้นโซลปิดบวก 0.05% รับแรงซื้อนักลงทุนต่างชาติ
หุ้นโซลปิดบวก 0.05% รับแรงซื้อนักลงทุนต่างชาติ
23 ก.พ. 2560

ดัชนีคอมโพสิตตลาดหุ้นเกาหลีใต้ปิดบวกในวันนี้ โดยดัชนีคอมโพสิตตลาดหุ้นเกาหลีใต้ (KOSPI) เพิ่มขึ้น 1.02 จุด หรือ +0.05% ปิดที่ 2,107.63 จุด โดยได้รับปัจจัยหนุนจากแรงซื้อของนักลงทุนต่างชาติ ขานรับตลาดหุ้นนิวยอร์ที่ปิดบวกเมื่อคืนนี้
ธนาคารกลางเกาหลีใต้มีมติคงดอกเบี้ยที่ระดับต่ำสุดเป็นประวัติการณ์ที่ 1.25% ในการประชุมวันนี้ ท่ามกลางสัญญาณบ่งชี้ที่ผันผวนจากปัจจัยทั้งภายในประเทศและต่างประเทศ ซึ่งรวมถึงการส่งออกที่เริ่มฟื้นตัว ในขณะที่การอุปโภคบริโภคชะลอตัวลง